Nr. L 55/52 De Europæiske Fællesskabers Tidende 26. 2. 94 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 21. december 1993 om en nægtelse af adgang til anlæggene i Rødby Havn (Kun den danske udgave er autentisk) (94/119/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Euro- pæiske Fællesskab, særlig artikel 90, stk. 3, efter at have givet de danske myndigheder og selskabet DSB lejlighed til at fremsætte deres bemærkninger til Kommissionens indsigelser over for den danske regerings afslag på at give selskabet »Euro-Port A/S«, et datterselskab af den svenske koncern »Stena Rederi AB« (Stena) tilla- delse til at anlægge en ny terminal i umiddelbar nærhed af Rødby Havn eller til at benytte den eksisterende terminal i denne havn med henblik på at drive færgetrafik mellem Rødby og Puttgarden, og ' ud fra følgende betragtninger : SAGSFREMSTILLING Den anfægtede statslige foranstaltning (1) — Ved skrivelse af 9. maj 1990 afslog den danske trafikminister at give selskabet »Euro-Port A/S«, et datterselskab af den svenske koncern »Stena Rederi AB« (Stena), tilladelse til at anlægge en privat trafik- havn i umiddelbar nærhed af Rødby Havn. 2 (3) Ved skrivelse af 6. august 1990 afviste samme minister derefter selskabet »Euro-Port A/S«, et datterselskab af den svenske koncern »Stena Rederi AB-« (Stena) ansøgning om tilladelse til at benytte den offentlige havn i Rødby. De omhandlede virksomheder og tjeneste- ydelser DSB er en statsvirksomhed, der har status som et departement i trafikministeriet, og hvis budget er indeholdt i finansloven. DSB har eneret på at organisere jernbanedriften i Danmark. Desuden ejer og driver DSB havnen i Rødby. Tilladelse til at benytte havnens terminaler gives imidlertid af trafikministeriet, der træffer afgørelse efter indstilling fra DSB. DSB driver endvidere færgetrafik mellem Danmark og nabolandene, men uden at have eneret hertil. »Stena Rederi AB« (Stena) er en svensk rederikon- cern, der har specialiseret sig i færgetransport, og som har planer om at drive færgetrafik mellem Danmark og Tyskland via to datterselskaber : — det danske selskab Euro-Port A/S — det tyske selskab Scan-Port GmbH der optræder som klagere i denne sag.